CELEX: E2018P0002
Language: lt
Date: 2018-07-13 00:00:00
Title: 2018 m. liepos 13 d. Lichtenšteino kunigaikštiškojo apylinkės teismo (Fürstliches Landgericht) prašymas ELPA teismui dėl patariamosios nuomonės byloje C prieš Concordia Schweizerische Kranken- und Unfallversicherung AG, Landesvertretung Liechtenstein (Byla E-2/18)

6.12.2018   
            
            
               LT
            
            
               Europos Sąjungos oficialusis leidinys
            
            
               C 439/14
            
         
      2018 m. liepos 13 d. Lichtenšteino kunigaikštiškojo apylinkės teismo (Fürstliches Landgericht) prašymas ELPA teismui dėl patariamosios nuomonės byloje C prieš Concordia Schweizerische Kranken- und Unfallversicherung AG, Landesvertretung Liechtenstein
      
      (Byla E-2/18)
      (2018/C 439/14)
      2018 m. liepos 13 d. raštu Lichtenšteino kunigaikštiškasis apylinkės teismas (Fürstliches Landgericht) ELPA teismui pateikė prašymą (jį Teismo kanceliarija gavo 2018 m. liepos 17 d.) dėl patariamosios nuomonės byloje C prieš Concordia Schweizerische Kranken- und Unfallversicherung AG, Landesvertretung Liechtenstein šiais klausimais:
      
                  1.
               
               
                  Ar 2004 m. balandžio 29 d. Europos Parlamento ir Tarybos reglamente (EB) Nr. 883/2004 dėl socialinės apsaugos sistemų koordinavimo nustatytos tik minimalios taisyklės, kurių turi būti laikomasi siekiant užkirsti kelią konkurencijos iškraipymui, ar tame reglamente įtvirtintos taisyklės yra privalomos tiek, kiek jos taip pat daro poveikį su išmokomis susijusioms pareigoms, kurios turi būti vykdomos visame pasaulyje pagal draudimo sutartį, ir nustato tų pareigų apribojimus? Ar 2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo yra taikytinas socialinio draudimo sistemoms, pagal kurias darbuotojai privalo įrodyti tik tai, kad jie turi tinkamą sveikatos draudimą, bet, vadovaujantis sutartinės autonomijos principu, jiems leidžiama pasirinkti iš kelių skirtingų draudikų, kurių veiklą reglamentuoja privatinė teisė, ir reikalaujama įrodyti tik tai, kad sudaryta tinkama draudimo sutartis?
               
            
                  2.
               
               
                  
                              a)
                           
                           
                              Ar – su sąlyga, kad taikytinas 2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo, – draudėjas turi savo gyvenamosios vietos socialinio draudimo įstaigai pateikti sąskaitas faktūras, kurios patenka į draudimo sutarties, sudarytos pagal privalomojo sveikatos draudimo schemą, taikymo sritį, ir todėl valstybėje narėje esančios už pensijos mokėjimą atsakingos socialinio draudimo įstaigos pareiga atlikti mokėjimą gali atsirasti tik tada, kai to asmens gyvenamosios vietos įstaiga atsisakė atlikti mokėjimą, ar vis dėlto draudėjas gali savo teises grįsti draudimo sutartimi?
                           
                        
                              b)
                           
                           
                              Jei pagal a punktą draudėjui nėra įmanoma savo teisių grįsti draudimo sutartimi,
                              ar tai taikoma ir tuo atveju, kai draudimo sutartis sudaroma remiantis privalomojo draudimo reikalavimu, bet sutartinis draudimas viršija įstatymų reikalaujamą minimalų lygį ir todėl buvo sudarytas tam tikra prasme savanoriškai?
                           
                        
            
                  3.
               
               
                  Jei, kaip nurodyta 2 klausime, draudėjas sąskaitas faktūras pirma turi pateikti savo gyvenamosios vietos valstybės įstaigai:
                  
                              a)
                           
                           
                              ar tai taip pat taikoma apdraustajam, kuris jau kelerius metus gavo išmokų pagal sutartinius santykius, ar tai, kad socialinio draudimo schema remiasi 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo, prieštarauja geros valios principui?
                           
                        
                              b)
                           
                           
                              Ar socialinio draudimo schema turi teisę, remdamasi 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo, reikalauti apdraustojo asmens atlyginti išlaidas dėl to, kad anksčiau jos suteiktas draudimas viršijo reglamente nustatytą lygį, tai yra buvo mokamos tokios išmokos, kurios neturi būti mokamos pagal to reglamento taisykles, ar reikalavimas atlyginti išlaidas prieštarauja geros valios principui?
                           
                        
                              c)
                           
                           
                              Ar, atsižvelgiant į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo, tai, kad socialinio draudimo schemos išmokos mokamos nepateikus sąskaitų faktūrų per gyvenamosios vietos socialinio draudimo įstaigą, suteikia teisę draudėjui ateityje taip pat gauti išmokas nereikalaujant pateikti sąskaitų faktūrų per gyvenamosios vietos socialinio draudimo įstaigą?